Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: vizsga vizsgaszabályzatának kiadásáról szóló 100/1997. (VI. 13.) Korm. rendelet tartalmazza.
Paragraph Index: 1334

vizsga vizsgaszabályzatának kiadásáról szóló 100/1997. (VI. 13.) Korm. rendelet tartalmazza. Az itt külön nem említett kérdéseket illetõen a hangkultúra tantárgyra is az érettségi vizsgákra vonatkozó általános szabályok érvényesek A TÁRGY ÉRETTSÉGI TÉTELEI VILÁGTALAN TANULÓK SZÁMÁRA (CSAK KÖZÉPSZINTEN) A hangkultúra témakörei erõteljesen akusztikai jellegûek, s mert ezek ismerete a világtalan tanulókat segítheti késõbbi tanulmányaikban, vagy beilleszkedésükben, a tárgy tanulása és az abból tett érettségi vizsga részükre is ajánlott. Ennek során természetszerûen törölnünk kell a vizuális élményekre támaszkodó témaköröket (pl. a zene és a mozgókép kapcsolata, keverõasztalok stb.), ugyanakkor erõsítendõk a hallástréningek és az akusztikai, valamint hangzás-esztétikai jellegû kérdések. Ennek megfelelõen érettségi követelményeik a következõk: „A” tételek 1/A. tétel: A hangkultúra története az õskortól a barokkig. (A hangszerek kialakulása, az antik színház akusztikája, a középkor, a reneszánsz és a barokk hangzásideálja. A többkórusos technika akusztikai értékelése.) 2/A. tétel: A hangkultúra története a barokktól napjainkig. (Az operaházak, a hangversenytermek, a szimfonikus zenekar létrejötte. A gépi hangkultúra története a zenélõ automatáktól napjainkig.) 3/A. tétel: A hangforrások akusztikája. (Hangmagasság, hangszínezet, tranziensek, a hangszerek sugárzási irányjellege.) 4/A. tétel: A hangterek akusztikája. (Szabadtér, zárttér, mesterséges hangterek. Hangvisszaverõdés, hangelnyelés, teremrezonanciák, utózengési idõ, diffúzitás. Hanggátlás.) 5/A. tétel: Hangversenytermek és stúdiók akusztikai tulajdonságai. (Az objektív és szubjektív értékelés lehetõségei. A budapesti hangversenytermek és zenés színházak akusztikai értékelése.) 6/A. tétel: Sztereó hangtechnika. (A sztereózás történetének legfontosabb kísérletei és állomásai. A fejhez és lehallgató helyiséghez kötött sztereofónia összehasonlítása. A sztereó hangszórórendszer. A surround technikák.) 7/A. tétel: A pszichoakusztika zenei vonatkozásai. (Hallásküszöb, fájdalomküszöb, az egyenlõ hangosságszintek, a hangelfedés.) 8/A. tétel: A zenei felvételek. (A zenei felvételek szubjektív értékelése az EBU ajánlása nyomán. A zene lehetõségei a hangszóróban.) 9/A. tétel: Az opera a hangszórókban. (A közvetítések és a stúdiófelvételek esztétikai lehetõségei.) 10/A. tétel: A hang- és dokumentumjáték. (A mûfajok története, kifejezési lehetõségei.) „B” tételek Egy zenei felvétel komplex elemzése. A felvételt a tanuló 10 tétel közül húzza, s a meghallgatáshoz a felkészülés során CD-játszó és fejhallgató áll rendelkezésére. Az elemzés szóbeli felelet formájában történik. Szempontjai: teremhatás – sztereóhatás – hangtisztaság – hangzásegyensúly – hangszínezet – zajmentesség – mûvészi kivitel – összbenyomás. Az érettségi vizsga tárgyi feltételei A középszintû vizsga „A” és „B” tételei, valamint a világtalan tanulók „A” tételei nem igényelnek segédeszközöket. Az emelt szintû vizsga egyes írásbeli feladatainak kidolgozásához az alábbi technikai háttér szükséges: – CD-lejátszó. – Stúdióminõségû hangszóró-rendszer. – Megfelelõen csillapított, zajszigetelt meghallgató helyiség. A hangfelvételek elemzésében résztvevõ tanulók száma egyidejûleg max. 5 fõ. A világtalan tanulók részére a „B” tételekre való felkészüléskor szükséges: – CD-lejátszó. – Sztereó fejhallgató. – Átalakítók az esetleges saját fejhallgatók csatlakoztatásához. Javasolt irodalomjegyzék: Dr. Tarnóczy Tamás: Zenei akusztika (Zenemûkiadó, Budapest) van der Meer: Hangszerek az ókortól napjainkig (Zenemûkiadó, Budapest) A SZTEREO és MÉDIATECHNIKA címû folyóiratok idevágó cikkei (a térhatású technika, a felvétel-esztétika és a hangtechnika aktuális témáiban) A zenei folyóiratok (Muzsika, Gramafon, Magyar zene) elemzései, kritikái Ujházy László: Hangkultúra I–II–III. (A Szent István Király Zenemûvészeti Szakközépiskola jegyzetei) HANGTANI ÉS AKUSZTIKAI ISMERETEK I. A VIZSGA LEÍRÁSA A vizsga célja A zenemûvészeti tanulmányokat végzõ növendékek tudásával összefüggésben szükséges megállapítani: rendelkeznek-e azokkal a hangtani-akusztikai ismeretekkel és ezek elsajátításával összefüggõ képességekkel, amelyek hozzájárulnak szakértelmük, zenei kompetenciájuk és általános mûveltségük megalapozásához, fejlesztéséhez. A hang fizikai fogalmából kiindulva a fizikai hangtan jelenségeinek megismerése segítségével tudják-e értelmezni a zenei hangtan fogalmait, elemezni és értékelni a jelenségeit, értik-e az összefüggéseit. Fontos megállapítani, felkészültek-e a növendékek a tartalmi követelményekbõl adódó tevékenységekre, mûveletekre, cselekvésekre: – érdeklõdésük, motivációjuk alapján a fogalomalkotásra, a problémák megfogalmazására és megoldására, okok keresésére, összefüggések megalkotására, modell-alkotásra, kategorizálásra, érvelésre, értelmezésre, arányosság felismerésére, – képesek-e reflektálni a gondolkodási folyamatra, értik-e és alkalmazzák-e a begyakorlás, az ellenõrzés folyamatát. Szükséges meggyõzõdni arról, hogy a hangtani ismeretek elsajátítása alapján és az elvégzett tevékenységek során megszerzett tudást tudják-e alkalmazni a hangszeres játékukban. A vizsga formája A hangtani és akusztikai ismeretek érettségi vizsga csak középszinten tehetõ le szóbeli vizsga formájában. A vizsgára a jelöltek a témakörök elõzetes ismeretében készülhetnek fel, a feladattípusokat ismerhetik, a konkrét tételeket azonban nem. A tételsort a felkészítõ tanárok állítják össze, tartalmilag és mennyiségileg a fizikai és zenei ismeretek egymást kiegészítõ, helyes arányára ügyelve. A vizsgázónak a kihúzott tételt 30 perc felkészülési idõ után legfeljebb 15 perc alatt kell kifejtenie. Használható segédeszközök: kísérleti eszközök, ábrák, szövegek (szöveggyûjtemény), modellek (hangszerek). A tételsor és a tételek felépítése, tartalmi szerkezete A tételsornak annyi tételbõl kell állni, hogy a tanult ismereteket és a vizsgakövetelményeket teljes mértékben lefedje. A szóbeli tétel két részbõl áll. „A” tétel: Tartalmazza a témakör megnevezését, a témakörön belül a kifejtendõ kérdés megfogalmazását, néhány, a kifejtést segítõ szemponttal együtt. A kérdés kifejtéséhez segédeszközök is használhatók. „B” tétel: Az ismeretek alkalmazására utaló kérdés, feladat, kísérlet, problémamegoldás, összehasonlítás, elemzés egy információhordozó: szöveg, ábra, taneszköz, táblázat, fotó, kép, hanganyag stb. felhasználásával. A két tételrész között lehetõleg jelentõs tartalmi átfedés ne legyen. A jelölt a felkészülési idõ alatt vázlatot készíthet, amelyet a vizsga során használhat. A szaktanárok a felelet végén segítõ, tisztázó kérdéseket tehetnek fel. A vizsga értékelése A tételek összeállításakor rögzíteni szükséges a felelet két tételrészének várható tartalmát és követelményeit. A felelet értékelése és minõsítése ennek az értékelési útmutatónak alapján történik. Az értékelés további szempontjai: – a tételek önálló kifejtése, – a kérdésekre adott válaszok pontossága, – a feleletek logikus felépítése, – a segédeszközök gyakorlatias felhasználása. A vizsgán megszerezhetõ pontszám: 50 pont. Az „A” tételre adható maximális pontszám: 40 pont. A „B” tételre adható maximális pontszám: 10 pont. II. RÉSZLETES VIZSGAKÖVETELMÉNYEK Természet és mûvészet témakör Tevékenységek, mûveletek, cselekvések – tartalmi oldal Elõkészítés Ismerjék meg mûvészek, tudósok, filozófusok gondolatait, véleményét a „két kultúra” kapcsolatáról. Ismerjenek meg, idézzenek fel irodalmi mûveket, zenemûveket, képzõmûvészeti alkotásokat a természet és mûvészet kapcsolatáról. Alkossanak véleményt a két terület összefüggésének megjelenítéseirõl. Kognitív konfliktus Fogalmazzák meg és értelmezzék hogyan jelenik meg a humán és természettudományos kultúra képviselõinek kapcsolata és vitája. Konstrukció Mutassák be, hogy a természet és a mûvészet, mint az értelem rendezõ tevékenységei jelennek meg környezetünkben. Fedezzék fel a kapcsolat konkrét formáit. Következtessenek a természet és mûvészet kapcsolatának hatásaira. Metakogníció Foglalják össze: hogyan közvetítik az emberi alkotások a gondolkodási folyamatokat. Mutassák be milyen összefüggés van a gondolkodás fejlõdése és a mûvészeti alkotások létrehozása, megteremtése között. Mûveleti oldal Transzfer Bizonyítsák be, hogy a természeti formák megjelenése a mûvészetben meghatározott arányokat rejt magában. Ítéljék meg, mi a szerepe az arányosságnak a természet és a zene kapcsolatában. Elemezzék a pentatónia és az aranymetszés összefüggését, fejtsék ki a püthagoreusok zenei felfogását, mutassák be az arányosság megjelenését a zenemûvek szerkezetében. Értelmezzék Ariszrtoxenosz zenei felfogásának lényegét. Tevékenységek, mûveletek, cselekvések – tartalmi oldal Elõkészítés Idézzék fel, ismerjék meg jellemzõ példák segítségével miért fontos a történelmi korok mûvészetének megismerése. Fogalmazzák meg, értelmezzék a jelek és szimbólumok szerepét a mûvészeti alkotásokban. Kognitív konfliktus Mutassák be, milyen szerepe, lehetõségei, eszközei vannak a mûvészi kifejezésnek. Ítéljék meg, vitassák meg a „rend és rendezetlenség”, a „teljességre törekvés vagy elszigeteltség” témaköröket. Konstrukció Fejtsék ki a zene és az irodalom, zene és a képzõmûvészet, zene és a táncmûvészet kapcsolatának megjelenési formáival kapcsolatos tapasztalataikat, élményeiket, ismereteiket. Fedezzék fel , hasonlítsák össze, mutassák ki a ritmus és a rím, a színek és a hangok, a zene és a mozgás kapcsolódásának lehetõségeit a mûvészetben. Metakogníció Ítéljék meg, bizonyítsák be milyen módon hatnak a mûvészetek a megismerési folyamatra, a személyiség fejlõdésére. Hasonlítsák össze, különböztessék meg hogyan jelenik meg értelem és érzelem a zenei, irodalmi, képzõmûvészeti és táncmûvészeti alkotásokban. Mûveleti oldal Transzfer Elemezzék a mûvészeti tevékenység szerepét a gondolkodás fejlõdésében. Végezzenek a kreatív gyakorlatokat az alkotás és a játék szerepének bemutatására a tudásszerzés folyamatában. A hangtan története témakör Tevékenységek, mûveletek, cselekvések – tartalmi oldal Elõkészítés Források segítségével – szemelvények, szöveggyûjtemények alapján – ismerjék meg, értelmezzék és elemezzék a hangtan fejlõdésének történetét az ókori felfogástól a XX. századi számítógépes zenéig. Kognitív konfliktus Fedezzék fel, rendezzék össze a hangtan fejlõdésének folyamatait az ókortól napjainkig. Mutassák be H. Helmholtz hangtanának elõzményeit és értékeljék a következményeit. Konstrukció Alkossanak, fedezzenek fel összefüggéseket történelmi korok – felfedezések – felfedezõk között. Rendszerezzék a hangtan történetének ismereteket, az összefüggések alapján nyert tapasztalatokat. Hasonlítsák össze a zene történetének fejlõdését a fizikai felfedezések tartalmával, idõrendiségével. Metakogníció Következtessenek arra, milyen hatása volt a hangtani felfedezéseknek a tudomány fejlõdésére, a mindennapi élet alakulására, a hangszerek történetére. Alkossanak képet arról, milyen szerepe volt a hangtani ismereteknek az emberi tudás fejlõdésében, mutassák be, milyen hatása volt a hangjelenségek megismerésének a hangszerek fejlõdésére. Mûveleti oldal Transzfer Ítéljék meg a hangtani ismeretek fejlõdésének hatását a zene fejlõdésére Vitassák meg mit jelent, hogy a zene az absztrakt intellektuális tapasztalat formája. Rezgõmozgás témakör Tevékenységek, mûveletek, cselekvések – tartalmi oldal Elõkészítés Ismerjék fel egyszerû anyagok, tárgyak (rugó, hangvilla) mozgásának megfigyelésével a rezgõmozgás jelenségét. Gyûjtsék össze, rendszerezzék a tapasztalt mozgás fizikai jellemzõit. Kognitív konfliktus Fedezzék fel a hangvilla rezgõmozgása és a keltett hang közötti kapcsolatot. Hozzák létre felfüggesztett rugó mozgását, vizsgálatával alkossák meg a kitérés, az egyensúly, az amplitúdó, a rezgésidõ, frekvencia fogalmakat. Konstrukció Írják le, ábrázolják a hangvilla rezgését. Állapítsák meg a hangvilla mozgása és a hangkeltés összefüggését. Következtessenek a hangvilla jelentõségére, szerepére a hangolásban. Értelmezzék a rezgõmozgást a hangvilla rezgése ábrájának elemzésével. Metakogníció Ismerjék fel és vizsgálják meg a rezgõ testek (húr, lemez, levegõ) és a hangkeltés összefüggését. Mûveleti oldal Transzfer Tanulmányozzák és alkalmazzák példák segítségével a periodicitás, vizuális, nyelvi formáit. Jellemezzék, elemezzék a periodikus folyamatokat képelemzés, ritmusgyakorlatok, alapján. Hullámmozgás témakör Tevékenységek, mûveletek, cselekvések – tartalmi oldal Elõkészítés Hozzanak létre egyenes mentén, felület mentén, térben keletkezõ hullámokat, figyeljék meg a jelenségeket, vizsgálják meg és határozzák meg a fizikai jellemzõiket. Mérjék meg a hang hullámhosszát, terjedési sebességét és rezgésszámát. Kognitív konfliktus Fogalmazzák meg a longitudinális és transzverzális hullámok különbözõségének problémáját. Mutassák ki a különbségek sajátosságait. Fejtsék ki a hanghullámok jellemzõinek hatását a zenei hang minõségére. Konstrukció Jellemezzék és magyarázzák meg a hanghullámok terjedési jelenségeit. Állapítsák meg a fizikai jellemzõk – terjedési sebesség, frekvencia, hullámhossz – összefüggéseit. Metakogníció Értelmezzék a hangjelenség és hangérzet keletkezésének fizikai okát, fogalmazzák meg a hangnyomás, energia eloszlás problémáját. Jellemezzék a hangok összetételét, bontsák fel egyszerû hanghullámokra, grafikus ábra segítségével elemezzék a rezgésállapotot. Mûveleti oldal Transzfer Értelmezzék az állóhullám jelenség szerepét a zenei hangok keletkezésében és minõségében. Elemezzék és értékeljék a rezonancia jelenségét. hozzanak létre összefüggést a rezonátorok és a hangenergia között. A hangkeltés, a hangképzés, a hangérzet, a hallás témakör Tevékenységek, mûveletek, cselekvések – tartalmi oldal Elõkészítés Ismerjék fel és fedezzék fel a hangkeltés és a hallás folyamatának fizikai, biológiai alapjait. Ismerjék meg a levegõoszlopok, rezgõ húrok, hártyák, rudak, lemezek, elektromos hangkeltõ eszközök sajátosságait, a hangkeltésben betöltött szerepüket. Kognitív konfliktus Állapítsanak meg összefüggést a hangkeltés és hangérzékelés jelenségei és a zenei hang képzése és észlelése között. Mutassák be a fejlõdés folyamatát a hangkeltés õsi eszközeitõl a zenei nyelv, a zenei kommunikáció kialakulásáig. Konstrukció Határozzanak meg összefüggést a fizikai jellemzõk és a keletkezett hangok között. Mutassák ki az érzékelés, észlelés szerepét, pszichológiai jelenségeit a hallás folyamatában. Végezzenek kísérleteket, összegezzék, rendszerezzék a tapasztalatokat a hangforrások hangsugárzásával, a fül mûködésével összefüggésben. Értékeljék Békésy György, az élettani hangtan megalapítójának munkásságát. Metakogníció Foglalják össze a hangkeltés és a hallás képességeinek jellemzõit, fejtsék ki a zenei folyamatok hatását az ember életére. Mutassák be a hangforrások környezetének hatását a hangérzékelésre, hasonlítsák össze a rugalmas és rugalmatlan közegek szerepét. Mûveleti oldal Transzfer Értékeljék az észlelés, érzékelés szerepét a megismerési folyamatban, a zenei képességek fejlesztésének lehetõségeit az általános képességekkel összefüggésben. Ítéljék meg a zajártalmak hatását. Elemezzék a hangtartományok-hallástartományok érzékelését a zenei hang észlelésével. Hangerõsség témakör Tevékenységek, mûveletek, cselekvések – tartalmi oldal Elõkészítés Ismerjék fel, határozzák meg a hangenergia hatásait. Fedezzék fel, különböztessék meg a természetes és technikai hangforrások hangosság szintjeit. Kognitív konfliktus Kreatív gyakorlatok segítségével különböztessék meg, hasonlítsák össze a különbözõ dinamikájú hangokat (a csendtõl a hangosságig; a csend – zene – zaj fogalmak segítségével). Konstrukció Állapítsanak meg összefüggéseket a hangerõsség és a fizikai tényezõk között, illeve keressenek összefüggéseket más hangtani jellemzõkkel. Metakogníció Fejtsék ki a hangerõsség szerepét a zenei folyamatokban. Jellemezzék a hangkeltéstõl a hallásküszöbig, a a halláshatárig (fájdalomküszöbig ) kialakuló jelenségeket, folyamatokat gyakorlati példák alapján. Mûveleti oldal Transzfer Vizsgálják meg a hangerõsség és a zajártalom összefüggését. Hasonlítsák össze a hangerõsség mértékét a hangszerek megszólaltatásában, a zenekari hangzás során. Hangmagasság témakör Tevékenységek, mûveletek, cselekvések – tartalmi oldal Elõkészítés Alkossanak fogalmat a frekvenciáról, hangmagasságról, hangközökrõl, határozzanak meg összefüggéseket közöttük. Példák segítségével mutassák ki a legmélyebb, legmagasabb énekhangok hangközterjedelmét. Kognitív konfliktus Értelmezzék a hallható hangok tartománya és a hangterjedelem viszonyát. Jellemezzék az énekhanggal és hangszerekkel létrehozott különbözõ magasságú hangok képzésének folyamatát. Mutassák be példák segítségével az ultrahang hatásait. Konstrukció Határozzák meg a zenei hangterjedelem és a hallható hangtartomány összefüggéseit, mutassák ki a hangmagasság összefüggését további fizikai jellemzõkkel. Fedezzék fel a hangérzet-hangmagasság összefüggését, példák segítségével, grafikonok elemzésével. Metakogníció Értelmezzék a hangszerek és az énekhang hangterjedelmének összefüggését a zenei hangtartománnyal. Elemezzék táblázatok, ábrák segítségével a hangszerek és az énekhang hangterjedelmét a zenei hangtartományon belül. Mûveleti oldal Transzfer Bizonyítsák be a hangmagasság vizsgálatának hatását a zenei fejlõdésre. Ítéljék meg a hangmagasság – hangközök – zenei hangolás összefüggést. Hangszín témakör Tevékenységek, mûveletek, cselekvések – tartalmi oldal Elõkészítés Alkossák meg a hangforrások rezgése, az alaprezgés frekvenciája, sajátrezgések fogalmakat. Azonosítsák a húr rezgésének megfigyelésével a harmonikusok fogalmát. Kognitív konfliktus Értelmezzék az összetett hang érzékelésének; a hangfelismerésnek a problémáját. Kreatív gyakorlatok segítségével hozzanak létre a választott hang színezetét bemutató jelenségeket. Konstrukció Alkossák meg a harmonikusok rendszerét, mutassák ki összefüggésüket a frekvenciaértékekkel és az idõtartammal. Monochorddal hozzanak létre rezgési spektrumot, fejezzék ki a harmonikusok rezgésszámának összefüggését. Metakogníció Jellemezzék a hangszerek felhangsorát; különböztessék meg a felhangszegénység és felhanggazdagság fogalmakat, értelmezzék a formánsok jelentését. Mutassák ki a hangszerek egyéni karakterének jellemzõit a hangszín figyelembevételével. Mûveleti oldal Transzfer Ítéljék meg a hangok és a valóságos színek viszonyát. Fedezzék fel a hangok jellegének, színezetének megjelenését irodalmi alkotásokban. Idõtartam témakör Tevékenységek, mûveletek, cselekvések – tartalmi oldal Elõkészítés Idézzék fel, ismerjék fel a természeti jelenségek ritmikus változásait. Fejezzék ki az életfolyamatokban megjelenõ ritmusokat. Kognitív konfliktus Fedezzék fel a biológiai lüktetéstõl a zenei hangok ritmusáig létrejövõ folyamatot. Mutassák ki a ritmus és a dallam, mint a zenei stílus központi elemeinek szerepét. Konstrukció Határozzák meg az idõegységek relatív és abszolút értékeit : értelmezzék a ritmus és tempó jelentését. Állapítsák meg a zenei ritmusok, ütemek és a tempó összefüggését. Értelmezzék a hangok idõbeni lefolyását (berezgés – állandósult állapot – kirezgés). Metakogníció Elemezzék, mutassák be az idõérzékelés képességeinek kialakulását. Idézzék fel a zenei hangzás idõbeniségének megjelenését a zenemûvekben. Mûveleti oldal Transzfer Bizonyítsák be idõ mértékeinek megjelenését a társmûvészetekben. Ismerjék fel a ritmus és tempó szerepét a táncmûvészetben. A hangterjedés jelenségei témakör Tevékenységek, mûveletek, cselekvések – tartalmi oldal Elõkészítés Érvényesítsék a hullámterjedés jelenségeit a hanghullámokra. Idézzék fel a hang terjedése folyamata vizsgálatának történeti hátterét, a terjedési sebesség mérésének fejlõdését. Kognitív konfliktus Értelmezzék a hang terjedési jelenségeinek hatását a hang érzékelésének folyamatára. Foglalják össze a hang észlelésének, érzékelésének sajátosságait. Konstrukció Határozzák meg a terjedési jelenségek törvényszerûségeit, állapítsanak meg szabályszerûségeket megállapítása a hangterjedés jelenségeinek kísérleti vizsgálata, elméleti elemzése nyomán. Metakogníció Értelmezzék a hangterjedés jelenségeit a zenei folyamatra. Elemezzék a hangterjedés körülményeinek és sugárzási irányjellegnek a hatását a zenei folyamatra, megjelenését a hangszerek mûködésébe. Mûveleti oldal Transzfer Ítéljék meg a terjedési jelenségek szerepét az akusztikai viszonyok kialakulásában. Elemezzék a teremakusztikai alapjelenségeket. A zenei hang, a zenei hallás témakör Tevékenységek, mûveletek, cselekvések – tartalmi oldal Elõkészítés Ismerjék fel a zenei hang szabályosságának fizikai hátterét – színuszos rezgésének (alaphang és felhangok) kialakulását. Fedezzék fel a madárvilág hangjainak segítségével az „élettelen fizikai hang” és a zeneiség találkozásának jelenségét. Kognitív konfliktus Különböztessék meg a zenei kultúrák hangkészleteit, hangrendszereit. Ismerjék fel: az „ember zenéje, a zene hatalma” fogalmak jelentését. Konstrukció Határozzák meg a hagyományos európai hangrendszer sajátosságait. Mutassák ki az emberi zene kialakulásának fizikai, biológiai és társadalmi tényezõit. Metakogníció Közvetítsék a dallamok, hangközök, hangsorok, hangnemek világának sajátosságait. Értékeljék az ember zenéje mûvészetté válásának folyamatát. Mûveleti oldal Transzfer Különböztessék meg a zenei stíluskorszakok jellemzõit. Vitassák meg a kozmológiai kutatások és a zene kapcsolatának elméletét, alkossanak fogalmat az univerzális harmóniáról. A hangszerek világa témakör Tevékenységek, mûveletek, cselekvések – tartalmi oldal Elõkészítés Ismerjék meg az emberiség zenei örökségét a hangszerek változásának folyamatát. Fedezzék fel a hangszerek változásának történetét források: korabeli leírások, ábrázolások alapján. Kognitív konfliktus Értékeljék a szólóhangszerek szerepét a zenekari hangzás jelenségének kialakulásában. Hasonlítsák össze régi korok hangszereit a modern kor hangszereivel, a számítógépes zene megjelenésével. Konstrukció Azonosítsák a hangszerek megszólaltatásának jelenségét a fizikai hangképzés módjai alapján. Különböztessék meg a hangszereket alakjuk, részeik, méretük, anyaguk alapján, értelmezzék ezek szerepét a hanghatások kialakulásában. Metakogníció Foglalják össze a hangszercsoportok jellemzõit. Értékeljék, elemezzék a hangszerek megszólaltatását egy-egy zenemû jellemzõ részletének felismerésével, felidézésével. Mûveleti oldal Transzfer Ítéljék meg a hangszeres játék, elõadás – a hangszeres gyakorlás körülményeit, feltételeit. Értelmezzék a „hangszerek a nagyvilágban” témát: vitassák meg a nemzet – kultúra–életmód összefüggés jelentõségét. Tevékenységek, mûveletek, cselekvések – tartalmi oldal Elõkészítés Ismerjék meg az akusztikai szemlélet fejlõdésének folyamatát. Idézzék fel a görög színház akusztikai rendszerének sajátosságait. Kognitív konfliktus Válasszák ki, osztályozzák a teremakusztika értékelésének, megítélésének szempontjait. Határozzák meg a zenei élmény biztosításának fizikai feltételeit az elõadó és a közönség viszonya megítéléséhez. Konstrukció Alkossák meg a visszaverõdés és visszhangok, utózengési folyamatok fogalmát, értelmezzék a hangenergia térbeli és idõbeni eloszlásának jelenségét. Metakogníció Ismerjék fel a fizikai folyamatok hatását a termek kialakítására. Elemezzék az akusztikai elvárások teljesülésének lehetõségeit a tervezés, kivitelezés során – megvalósult példák alapján. Mûveleti oldal Transzfer Elemezzék a hangzás szerepét a hangversenytermek kialakításában. Értékeljék az akusztikai alapelvek teljesülését a hangversenytermek létrehozása során – példák segítségével. A MAGYAR NÉPZENE ALAPJAI I. RÉSZLETES VIZSGAKÖVETELMÉNYEK A VIZSGA FORMÁJA Középszinten: szóbeli. Emelt szinten: írásbeli és szóbeli. A népzene érettségi vizsga célja A népzene érettségi vizsga célja annak vizsgálata, hogy az érettségizõ Középszinten: – rendelkezik-e elvárható átfogó ismeretekkel a magyar népzenérõl és annak helyérõl a magyar zenetörténetben, – megismerte-e a magyar népzene fõbb stílusait és stílusrétegeit, meg tudja-e szabatosan fogalmazni azok legfõbb jellemzõit, – tájékozott-e a magyar nyelvterületen a népzenei dialektusterületeket és az egyes etnikai csoportokat illetõen, – ismeri-e hangszere zeneirodalmának népzenei eredetû darabjait, ismeri-e a dallamok forrását és a feldolgozott dallam stílusbeli hovatartozását, – képes-e tiszta, stílusos népdaléneklésre (beleértve a népnyelvi szövegek helyes kiejtését), – képes-e lapról énekelni díszített népdalt is, stílusosan, szöveggel – és képes-e azt elemzéssel meghatározni, – rendelkezik-e biztos memóriával, megfelelõ repertoárral. Emelt szinten: a fentiekben felsoroltakon túl az érettségi vizsga célja annak felmérése, hogy a növendék – rendelkezik-e a felsõfokú tanulmányokhoz szükséges alapokkal, – rendelkezik-e a tárgy ismeretének megfelelõ és a felsõfokon különösen szükséges feladatmegoldó, absztrakciós, analizáló és szintetizáló képességgel, – képes-e a tanult ismereteket felhasználni más tantárgyakhoz kapcsolódó feladatokban, különös tekintettel zeneelméleti (hangrendszerek, hangsorok, formák), zenetörténeti, irodalmi és történelmi összefüggésekre, – képes-e a tanultakat hangszerjátékában kamatoztatni népzenei eredetû magyar mûzenei darabok megszólaltatásakor (helyes deklamálás). A népzene ismerete a jelen kultúrájának, zenéjének megismeréséhez, megértéséhez alapvetõen fontos. Hozzájárul a mûvészetekben- különösen a zenében való önálló tájékozódáshoz, az érzelmi és intellektuális élmények átéléséhez, a biztos ítélõképesség kialakításához. Követelmény A népzenébõl középszinten, illetve emelt szinten érettségizõ növendéktõl egyaránt elvárható a társadalomban való tájékozottság (pl. a népzene múltjáról, hogy u.i. a parasztság õrizte meg; a mai népzenei mozgalomról stb.), elvárható a népzenei fogalmak, szakkifejezések ismerete és gyakorlati helyzetekben való alkalmazása (pl. elsõre hallott dallam kadenciáinak, hangsorának stb.; összességében a népdal stílusának felismerése), függetlenül a továbbtanulás irányától (szakorientált vagy nem). Az emelt szinten érettségizõ növendékektõl az azonos módon megfogalmazott követelmények körébõl több tárgyi tudást igénylõ feladatok szerepelnek az elméleti részben is, valamint a gyakorlati (zenei felkészültség) részben is: esetükben népdal-lejegyzés is szerepel a feladatok között (autentikus felvételrõl). Mindkét szinten követelmény, hogy a növendék – ismerje a magyar népzene általános vonásait, – ismerje a fõbb zenei stílusrétegeket, – ismerje fel a mûzene és népzene összefüggéseit, különösen Bartók és Kodály mûvészetével kapcsolatban, – ismerje a fõbb népzenei dialektusterületeket és azok jellemvonásait, ismerje a néphagyomány néhány kiemelkedõ énekesének és hangszeres elõadójának nevét, – ismerje nagy vonásaiban a magyar népzene kutatásainak történetét és a szakterület néhány kiemelkedõ képviselõjének nevét, – tudja összhangba hozni az elméleti (pl. hangrendszerek, hangsorok ismerete) és a gyakorlati tudnivalókat (pl. valamely népdal hangsorának felismerése hallás alapján, a dallamtípus és a dallamegyed közötti kapcsolat tudatosítása: az állandó és variatív elemek felismerése, az adott dallamstílus lényegének megértése és az adott népdal stílusos elõadása stb.), – legyen képes a növendék a stílusokban és stílusrétegekben való eligazodásra, számára ismeretlen dallam esetén is, – legyen képes az adott problémák megoldására, – legyen képes felismerni, hogy a mindennapi életben pl. színpadról, szereplés-szerûen megszólaló népzene nem azonos az egykor, a mindennapi élethez kapcsolódó népzenével. A népzene érettségi vizsga tartalmi követelményei – A növendék a középfok szintjén elvárható mértékben rendelkezzék átfogó ismeretekkel a magyar népzenérõl, legyen általánosan tájékozott a magyar nyelvterületen, legyen tájékozott a népzenei dialektusterületeket és az ott élõ etnikai csoportokat illetõen. – Ismerje hangszere zeneirodalmának olyan darabjait, melyek magyar népzenei eredetûek, s tudja e dallamok forrásait illetve a feldolgozott dallamok stílusbeli hovatartozását. – Legyen képes tiszta, stílusos népdaléneklésre, a magyar népdalok deklamálás-módját legyen képes kamatoztatni hangszerjátékában a népzenei eredetû darabokban is. – Díszített népdalt is legyen képes kottából stílusosan szöveggel lapról énekelni. – Rendelkezzék biztos memóriával, megfelelõ repertoárral és stílusismerettel. A népzene tantárgy specifikuma, hogy a többi zenei tárgyhoz hasonlóan föltételezi a zeni tevékenységet. Ezért az érettségi vizsga egy része a szorosan vett elméleti tudás szintjének megmérését, másik része a zenei képesség illetve mûvészi felkészültség fokának mérését, vizsgáztatását jelenti (ez utóbbit ld. zenei felkészültség címszó alatt). A specifikumból adódik az is, hogy a középszintû és az emelt szintû érettségi vizsga nem abban különbözik egymástól, hogy az egyik csak írásbeli vizsgából, míg a másik írásbeli és szóbeli vizsgából áll, hanem abban, hogy az emelt szintû érettségi – mint maga az ismeretanyag – az emelt szinten bõvebb, feldolgozásmódjában igényesebb, összességében sokrétûbb. A mûvészeti (zenei) szakközépiskola olyan speciális iskolatípus, melyben a tanulók négy éven keresztül), illetve az alapfokon már azt megelõzõen is) folyamatosan magas fokú zenei képzésben részesülnek, az érettségi vizsga középfokú formáját kizárólag a zenei szakközépiskolában végzett, de nem a zenei pályára továbbmenõ növendékek vehetik igénybe. Szintén igénybe vehetik a középszintû érettségit a nem szakirányú felsõfokú képzés zenei szakára jelentkezõ növendékek (azok, akik pl. óvónõképzõbe, tanítóképzõbe vagy egy adott fõiskola általános iskolai énektanári szakára jelentkeznek). Az alábbi témák tetszés szerint szabadon párosíthatók egymással. A tágabb helyi hagyományokra vonatkozó ismeretanyag beépíthetõ a tételekbe, mely kiegészítheti a tananyagon alapuló tételsort. KÖVETELMÉNYEK A KÖZÉPSZINTÛ ÉRETTSÉGI VIZSGÁN Témakörök I. Elmélet

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes